CELEX: C2007/211/39
Language: mt
Date: 2007-09-08 00:00:00
Title: Kawża C-303/07: Talba għad-deċiżjoni preliminari mressqa mill-Korkein hallinto-oikeus (Il-Finlandja) fid- 29 ta' Ġunju 2007 — Aberdeen Property Fininvest Alpha Oy vs Uudenmaan verovirasto u Helsingin kaupunki

8.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 211/21
            
         Talba għad-deċiżjoni preliminari mressqa mill-Korkein hallinto-oikeus (Il-Finlandja) fid-29 ta' Ġunju 2007 — Aberdeen Property Fininvest Alpha Oy vs Uudenmaan verovirasto u Helsingin kaupunki
   (Kawża C-303/07)
   (2007/C 211/39)
   Lingwa tal-kawża: il-Finlandiż
   Qorti tar-rinviju
   Korkein hallinto-oikeus (Finlandja).
   Partijiet fil-kawża prinċipali
   
      Rikorrenti: Aberdeen Property Fininvest Alpha Oy.
   
      Partijiet oħra interessati: Uudenmaan verovirasto u Helsingin kaupunki.
   Domanda preliminari
   Għandhom l-Artikoli 43 KE u 48 KE, kif ukoll l-Artikoli 56 KE u 58 KE, jiġu interpretati fis-sens li, għall-finijiet ta' l-implementazzjoni tal-libertaijiet fundamentali ggarantiti minnhom, kumpannija pubblika ta' responsabbiltà limitata jew fondi ta' investiment stabbiliti skond id-dritt Finlandiż u kumpannija SICAV stabbilita skond id-dritt tal-Lussemburgu għandhom jiġi kkunsidrati bħala komparabbli minkejja li d-dritt Finlandiż ma jirrikonoxxix il-forma ta' kumpannija li taqbel preċiżament ma' kumpannija SICAV u fid-dawl tal-fatt li l-kumpannija SICAV, kumpannija stabbilita skond id-dritt tal-Lussemburgu, mhijiex imniżżla fil-lista ta' kumpanniji msemmija fl-Artikolu 2(a) tad-Direttiva 90/435/KEE (1), li magħha hija konformi l-leġiżlazzjoni Finlandiża dwar it-taxxa miżmuma f'ras il-għajn applikabbli f'din il-kawża, u fid-dawl tal-fatt li l-kumpannija SICAV hija eżenti mit-taxxa fuq id-dħul b'applikazzjoni tal-leġiżlazzjoni fiskali interna tal-Lussemburgu? F'dawn iċ-ċirkustanzi, huwa kuntrarju għall-artikoli ċċitati aktar 'il fuq tat-Trattat KE li kumpannija tat-tip SICAV residenti fil-Lussemburgu, benefiċjarja ta' dividend, ma tkunx eżenti mit-taxxa miżmuma f'ras il-għajn fil-Finlandja fuq id-dividend riċevut?
   
      (1)  Id-Direttiva tal-Kunsill 90/435/KEE, tat-23 ta' Lulju 1990, dwar is-sistema komuni tat-tassazzjoni li tapplika fil-każ tal-kumpanniji prinċipali u sussidjarji ta' Stati Membri differenti, ĠU L 225 1990, p.6.